b'\n_START_ARTICLE_\nTalekor\n_START_PARAGRAPH_\nEt talekor (ogs\xc3\xa5 kaldet r\xc3\xa5bekor) er et musikv\xc3\xa6rk komponeret for to eller flere stemmer. Til tider er stemmerne delt ud p\xc3\xa5 sopran, alt, tenor og bas af hensyn til at f\xc3\xa5 forskellige tonelejer selvom talekoret i reglen ikke bygger p\xc3\xa5 toneleje. V\xc3\xa6rket er en tekst med distinktive rytmer og dynamik. Ofte supplerer eller bekr\xc3\xa6fter de forskellige stemmers tekst hinanden og mens v\xc3\xa6rket g\xc3\xa5r mod sit klimaks bliver rytmerne ofte mere kompliment\xc3\xa6re. Et talekor g\xc3\xb8res interessant ved at v\xc3\xa6re s\xc3\xa6rlig specifik med rytmerne og g\xc3\xb8re meget ud af dynamikken eftersom de to faktorer udg\xc3\xb8r hvad et talekor kan udtrykke._NEWLINE_Et godt eksempel p\xc3\xa5 et v\xc3\xa6rk for talekor kor er Ernst Tochs geografiske fuga. Denne er netop delt op i de fire stemmelejer, hvor tenoren indleder alene, hvorp\xc3\xa5 de andre stemmer gradvist bygges p\xc3\xa5. Der benyttes i l\xc3\xb8bet af v\xc3\xa6rket mange forskellige rytmer, og der er en udtalt dynamisk rettesnor. Teksten er ikke det vigtige \xe2\x80\x93 der n\xc3\xa6vnes blot ca. 10 forskellige geografiske steder, der s\xc3\xa5 mixes godt sammen. Stykket ender med et stort crescendo, hvor sopranen ruller p\xc3\xa5 et "r" i to takter, mens de tre andre stemmer p\xc3\xa5 forskellig vis bygger op til alles sidste samme geografiske r\xc3\xa5b. V\xc3\xa6rket er sidste del af en suite kaldet Gesprochene Musik hvor komponisten pr\xc3\xb8ver at producere forskellige musikalske effekter gennen tale.'